钦定古今图书集成/历象汇编/岁功典/第066卷 > 夺锦标〈七夕〉 元张埜
## 钦定古今图书集成/历象汇编/岁功典/第066卷 > 夺锦标〈七夕〉 元张埜

凉月横舟，银潢浸练，万里秋容如拭。冉冉鸾骖鹤驭，
桥倚高寒，鹊飞空碧。问欢情几许，早收拾、新愁重织。
恨人间、会少离多，万古千秋今夕。　谁念文园病客。
夜色沈沈，独抱一天岑寂。忍记穿鍼亭榭，金鸭香寒，
玉徽尘积。凭新凉半枕，又依稀、行云消息。听窗前、泪
雨浪浪，梦里檐声犹滴。